અમદાવાદ: છેલ્લા કેટલાય સમયથી અમદાવાદની આરટીઓમાં ડ્રાઇવિંગ ટેસ્ટ ટ્રેક પર લગાવામાં આવેલાં પતરાં અને આડાં કરેલ સેન્સરને મુદે ડ્રાઇવિંગ સ્કૂલ એસોશિયેશન અને એજન્સીના કર્મચારીઓ વચ્ચે કડવાશ જોવા મળી રહી છે. જેમાં ત્રણ દિવસ પહેલા સ્કૂલ ડ્રાઇવિંગ એસોશિયેશન દ્વારા ઉગ્ર રજુઆત કરાતાં ટેસ્ટ ટ્રેક પાસે લગાવામાં આવેલાં પતરાં કાઢી નાખવાનો તથા સેન્સરને યોગ્ય રીતે મૂકવાનો આરટીઓ દ્વારા હુકમ આપવામાં આવ્યો છે.